ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2024
ΤΕΥΧΟΣ  ΤΡΙΤΟ
Αρ. Φύλλου 765
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΤΕΙΟ ΠΑΝΕΠΙΣΤΗΜΙΟ ΚΟΙΝΩΝΙΚΩΝ
ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Αριθμ. 2271
Προκήρυξη θέσης στη βαθμίδα του Καθηγητή,
του Τμήματος Διεθνών, Ευρωπαϊκών και Περιφερειακών Σπουδών της Σχολής Διεθνών Σπου-
δών, Επικοινωνίας και Πολιτισμού, του Παντείου
Πανεπιστημίου Κοινωνικών και Πολιτικών Επιστημών, με γνωστικό αντικείμενο «Ευρωπαϊκή
Οικονομία».
Η Πρύτανης του Παντείου Πανεπιστημίου Κοινωνικών
και Πολιτικών Επιστημών, μετά από εισήγηση της Συνέλευσης του Τμήματος Επικοινωνίας, Μέσων και Πολιτι-
σμού, στη συνεδρίασή της στις 31-01-2024, λαμβάνοντας
υπόψη την υπ’ αρ. 14618/14-12-2023 αίτηση εξέλιξης
Αναπληρωτή Καθηγητή και σύμφωνα με τις διατάξεις:
1. Του άρθρου 463 του ν. 4957/2022 «Μεταβατικές
διατάξεις Κεφαλαίου ΙΖ’»,
2. του άρθρου 142 του ν. 4957/2022 «Ηλεκτρονικό σύστημα ολοκληρωμένης διαχείρισης εκλογής και εξέλιξης
μελών Διδακτικού Ερευνητικού Προσωπικού»,
3. του άρθρου 426 του ν. 4957/2022 Εξουσιοδοτικές
διατάξεις Κεφαλαίου ΙΖ’ «Με απόφαση του Υπουργού
Παιδείας, Θρησκευμάτων και Αθλητισμού δύναται να παρατείνεται η προθεσμία για την κατάρτιση των Μητρώων
Γνωστικών Αντικειμένων της παρ. 1 του άρθρου 463 και
του αιτήματος ετήσιου προγραμματισμού προσλήψεων
του άρθρου 138»,
4. της υπό στοιχεία Φ/149466/Ζ2/31-12-2023 απόφασης
του Υπουργού Παιδείας, Θρησκευμάτων και Αθλητισμού
«Παράταση των αναφερόμενων στο άρθρο 463 του Κεφαλαίου ΙΖ’ του ν. 4957/2022 (Α’ 141) προθεσμιών» (Β’ 7603),
5. του άρθρου 19 του ν. 4009/2011 «Διαδικασία εκλογής, εξέλιξης και μονιμοποίησης καθηγητών και υπη-
ρετούντων λεκτόρων», όπως έχει τροποποιηθεί και
ισχύει μεταβατικά για όσες αιτήσεις κατατέθηκαν έως
31.12.2023 και
6. του π.δ. 134/1999 (Α’ 132), αποφάσισαν:
Την προκήρυξη (ανοικτή προκήρυξη) για την πλήρωση μιας (1) θέσης στη βαθμίδα του Καθηγητή ως εξής:
ΠΑΝΤΕΙΟ ΠΑΝΕΠΙΣΤΗΜΙΟ ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
ΣΧΟΛΗ ΔΙΕΘΝΩΝ ΣΠΟΥΔΩΝ, ΕΠΙΚΟΙΝΩΝΙΑΣ ΚΑΙ ΠΟΛΙΤΙΣΜΟΥ
ΤΜΗΜΑ ΔΙΕΘΝΩΝ, ΕΥΡΩΠΑΪΚΩΝ ΚΑΙ ΠΕΡΙΦΕΡΕΙΑΚΩΝ
ΣΠΟΥΔΩΝ
Μια θέση στη βαθμίδα του Καθηγητή, με γνωστικό
αντικείμενο «Ευρωπαϊκή Οικονομία».
Περιγραφή θέσης: «Το εν λόγω γνωστικό αντικείμενο
αφορά στη μελέτη της ευρωπαϊκής οικονομίας με τη
βοήθεια σχετικών θεωρητικών υποδειγμάτων, ιστορικής
ανάλυσης, αλλά και εμπειρικών αποτελεσμάτων. Παρότι, έμφαση δίνεται στα οικονομικά ζητήματα, εντούτοις
αυτά εντάσσονται στο γενικότερο πολιτικό, θεσμικό και
ιστορικό πλαίσιο της ευρωπαϊκής ολοκλήρωσης, προσφέροντας έτσι μια ολοκληρωμένη προσέγγιση της
μελέτης της ευρωπαϊκής οικονομίας, σύμφωνα με τις
ανάγκες του Τμήματος Διεθνών και Ευρωπαϊκών Σπουδών. Ως εκ τούτου, το θεματικό πεδίο δεν περιορίζεται
στη μελέτη της οικονομικής και νομισματικής πολιτικής
της ΕΕ, αλλά εμπλουτίζεται με στοιχεία:
1. Οικονομικής Διπλωματίας των κρατών-μελών της
ΕΕ, αλλά και σε θεσμικό επίπεδο των Οργάνων της ΕΕ
(Συμβούλιο, Επιτροπή, Κοινοβούλιο), αξιοποιώντας πολιτικά και οικονομικά μέσα με στόχο τη στήριξη των οι-
κονομικών συμφερόντων της ΕΕ και των κρατών-μελών,
στο εξωτερικό: βελτίωση της εικόνας της ΕΕ, περιορισμός
των εμπορικών εμποδίων και διαπραγμάτευση διμερών
και πολυμερών εμπορικών συμφωνιών.
2. Ευρωπαϊκής Οικονομικής Ιστορίας, από τον Μεσαίωνα, μέχρι την Αναγέννηση και τις Μεγάλες Ανακαλύψεις,
και φυσικά τη Βιομηχανική Επανάσταση, επιβεβαιώνοντας την ιστορική συνέχεια της διαδικασίας της ευρωπα-
ϊκής ολοκλήρωσης σε επίπεδο οικονομικό, πολιτισμικό
και τελικά πολιτικό.
Πρόκειται, συνεπώς, για μια ευρεία και διεπιστημονική
προσέγγιση της μελέτης της ευρωπαϊκής οικονομίας,
σε θεσμικό επίπεδο, με ιστορικό υπόβαθρο και ανάλυση των εξωτερικών (εκτός ΕΕ) πτυχών, που υπερβαίνει
τα στενά όρια της οικονομικής ανάλυσης, με στόχο τη
βέλτιστη ένταξη των σχετικών ζητημάτων μελέτης στο
Πρόγραμμα του Τμήματος Διεθνών και Ευρωπαϊκών
Σπουδών».
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας τους μέσω του
συνδέσμου https://apella.minedu.gov.gr/ μέσα σε
αποκλειστική προθεσμία τριάντα (30) ημερών από
την ημερομηνία του εγγράφου της ανακοίνωσης της
δημοσίευσης της προκήρυξης αυτής στον Ημερήσιο
Τύπο, όπως αυτή αναφέρεται στο πληροφοριακό σύστημα μαζί με όλα τα αναγκαία για την κρίση δικαιο-
λογητικά (οδηγίες για την υποβολή υποψηφιότητας
αναφέρονται αναλυτικά στο σύνδεσμο https://apella.
minedu.gov.gr/aei-reg4) και οδηγίες για την εγγραφή
καθώς και για τη χρήση της εφαρμογής αναφέρονται
αναλυτικά στο σύνδεσμο https://apella.minedu.gov.gr/
manual. Όσοι είναι ήδη εγγεγραμμένοι στο πληροφοριακό σύστημα θα συνδέονται με τον ήδη υπάρχοντα
λογαριασμό τους και δεν θα απαιτείται η εκ νέου πιστοποίησή τους.
Μαζί με την ηλεκτρονική αίτηση πρέπει να αναρτηθούν:
1. Αντίγραφο δελτίου αστυνομικής ταυτότητας ή διαβατηρίου, το οποίο καταχωρείται ηλεκτρονικά.
2. Για άρρενες υποψηφίους, υπεύθυνη δήλωση του
ν. 1599/1986, όπου δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλ-
λαγεί νόμιμα από αυτές πριν την έκδοση της πρυτανικής
πράξης διορισμού τους.
3. Βιογραφικό σημείωμα.
4. Αντίγραφο πτυχίων και τίτλων σπουδών. Αν οι τίτλοι
σπουδών έχουν χορηγηθεί από Α.Ε.Ι. εξωτερικού θα πρέπει να αναρτηθούν και οι σχετικές βεβαιώσεις ισοτιμίας
από ΔΟΑΤΑΠ ή αντίγραφο της αίτησης για αναγνώριση
της ισοτιμίας.
5. Επιστημονικές δημοσιεύσεις και αναλυτικό υπόμνημα αυτών. (Θα δίνεται επιπλέον και η δυνατότητα
αναφοράς στο έργο που δεν είναι δυνατόν ή εύκολο να
αναρτάται ηλεκτρονικά).
6. Διδακτορική Διατριβή.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης
τύπου Α’ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού ΑΕΙ ή απολυτήριο Ελλη-
νικού Λυκείου ή εξατάξιου Γυμνασίου ή πιστοποιητικό
ελληνομάθειας Γ1 επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Ο υποψήφιος που θα επιλεγεί για τη συγκεκριμένη
θέση υποχρεούται να καταθέσει:
Πιστοποίηση υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού
εγγράφου της υπηρεσίας του Πανεπιστημίου που θα
προβεί στην έκδοση της τελικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 27 Φεβρουαρίου 2024
Η Πρύτανης
ΧΡΙΣΤΙΝΑ ΚΟΥΛΟΥΡΗ
Ι
ΠΑΝΕΠΙΣΤΗΜΙΟ ΙΩΑΝΝΙΝΩΝ
Αριθμ. 12310
Προκήρυξη για την πλήρωση μιας (1) θέσης Μέλους ΔΕΠ του Παιδαγωγικού Τμήματος Δημοτι-
κής Εκπαίδευσης της Σχολής Επιστημών Αγωγής
του Πανεπιστημίου Ιωαννίνων στη βαθμίδα του
Καθηγητή πρώτης βαθμίδας με γνωστικό αντικείμενο «Στατιστική στην Εκπαίδευση και στις
Κοινωνικές Επιστήμες».
Η Πρύτανης του Πανεπιστημίου Ιωαννίνων, μετά από
εισήγηση της Συνέλευσης του Παιδαγωγικού Τμήματος
Δημοτικής Εκπαίδευσης (υπ’ αρ. 796/14.02.2024 συνεδρία), λαμβάνοντας υπόψη την από 22.01.2024 αίτηση
εξέλιξης Αναπληρωτή Καθηγητή και έχοντας υπόψη τις
διατάξεις:
1. Της περ. ζ της παρ. 15 του άρθρου 15, την περ. ιδ την
παρ. 2 του άρθρου 21 και τις παρ. 9 και 10 του άρθρου 84
του ν. 4485/2017 (Α’ 114),
2. των παρ.  10 και 13 του άρθρου τέταρτου του
ν. 4405/2016 (Α’ 129),
3. της παρ. 2 του άρθρου 16 του ν. 4009/2011 (Α’ 195),
όπως αντικαταστάθηκε από την περ. α της παρ. 1 του
άρθρου 30 του ν. 4452/2017 (Α’ 17),
4. της παρ. 1 του άρθρου 19 του ν. 4009/2011 (Α’ 195),
5. του άρθρου 20 του ν. 4009/2011 (Α’ 195),
6. της περ.  α της παρ.  22 του άρθρου 80 του
ν. 4009/2011 (Α’ 195) και τις παρ. 8, 9 και 10 του άρθρου 84 του ν. 4485/2017 (Α’ 114),
7. της παρ. 4 του άρθρου 4 του ν. 2517/1997 (Α’ 160),
8. του άρθρου 23 του ν. 3549/2007 (Α’ 69),
9. του άρθρου 9 και του άρθρου 46 του ν. 4521/2018
(Α’ 38),
10. του ν. 4957/2022 (Α’ 141),
11. της περ.  Ιζ της παρ.  1 του άρθρου 15 του
ν. 4957/2022 (Α’ 141),
12. της παρ. 4 του άρθρου 463 του ν. 4957/2022, όπως
τροποποιήθηκε με την υπό στοιχεία Φ/149466/Ζ2/
29.12.2023 (Β’  7603) απόφαση και της υπό στοιχεία
Φ.122.1/5307/Ζ2/17.01.2024 εγκυκλίου,
13. του π. δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες ΥπηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
ρεσίες του χώρου Τριτοβάθμιας Εκπαίδευσης αρμοδιότητας του ΥΠΕΠΘ» (Α’ 132),
14. του π.δ. 105/2013 «Μετονομασία Τμήματος και
Ίδρυση - συγκρότηση, κατάργηση και ανασυγκρότηση
Σχολών στο Πανεπιστήμιο Ιωαννίνων» (Α’ 137),
15. του ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142),
16. της παρ. 3 του άρθρου 32 του ν. 4589/2019,
17. της υπ’ αρ. 5795/16.11.2022 πράξης του Πρύτανη
του Πανεπιστημίου Ιωαννίνων «Διαπίστωση συγκρότησης του Συμβουλίου Διοίκησης του Πανεπιστημίου
Ιωαννίνων» (Υ.Ο.Δ.Δ. 1126),
18. της υπ’ αρ. 8501/21.12.2022 (Υ.Ο.Δ.Δ. 1201) διαπιστωτικής πράξης εκλογής Πρύτανη του Πανεπιστημίου
Ιωαννίνων,
19. της υπ’ αρ. 9717/18.01.2023 πράξης του Συμβουλίου Διοίκησης «Ορισμός των Αντιπρυτάνεων του Πανε-
πιστημίου Ιωαννίνων» (Υ.Ο.Δ.Δ. 54),
20. της υπ’ αρ. 9716/23.01.2023 πράξης της Πρυτάνεως
του Πανεπιστημίου Ιωαννίνων «Καθορισμός του τομέα
ευθύνης, μεταβίβασης των επιμέρους αρμοδιοτήτων
στους τέσσερις (4) αντιπρυτάνεις του Πανεπιστημίου
Ιωαννίνων και καθορισμός της σειράς αναπλήρωσης της
Πρυτάνεως» (Β’ 361),
21. της υπό στοιχεία Φ. 122.1/6/14241/Ζ2/31.01.2017
(Β’ 225) απόφασης του Υπουργού Παιδείας, Έρευνας
και Θρησκευμάτων, όπως τροποποιήθηκε με την υπό
στοιχεία Φ.122.1/86/83263/Ζ2/30-6-2020 (Β’ 2657) απόφαση του Υφυπουργού Παιδείας και Θρησκευμάτων,
αποφάσισε:
Την προκήρυξη (ανοικτή προκήρυξη) πλήρωσης μιας
(1) θέσης καθηγητή ως εξής:
ΠΑΝΕΠΙΣΤΗΜΙΟ ΙΩΑΝΝΙΝΩΝ
ΣΧΟΛΗ ΕΠΙΣΤΗΜΩΝ ΑΓΩΓΗΣ
ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ
Μία (1) θέση μέλους Δ.Ε.Π. στη βαθμίδα του Καθηγητή
πρώτης βαθμίδας με γνωστικό αντικείμενο: «Στατιστική
στην Εκπαίδευση και στις Κοινωνικές Επιστήμες»
Συνοπτική περιγραφή γνωστικού αντικειμένου:
Το γνωστικό αντικείμενο «Στατιστική στην Εκπαίδευση
και στις Κοινωνικές Επιστήμες» αναφέρεται στην α) συλλογή, οργάνωση, και ανάλυση ποσοτικών δεδομένων
με στατιστικές μεθόδους β) στην ερμηνεία των αποτελεσμάτων αυτών των αναλύσεων γ) στην ανάπτυξη
στατιστικών μεθόδων για την επίλυση προβλημάτων.
Ιδιαίτερη έμφαση δίνεται στην εφαρμογή των παραπάνω
στο χώρο της Εκπαίδευσης και στις Κοινωνικές Επιστήμες. Το υπό προκήρυξη γνωστικό αντικείμενο καλείται να
ενισχύσει τον στατιστικό εγγραμματισμό των φοιτητών
του τμήματος και να τους προετοιμάσει ώστε να είναι
σε θέση να εκτελούν ορθώς τις στατιστικές αναλύσεις
ανάλογα με τον τύπο των δεδομένων που έχουν στη
διάθεσή τους και να ερμηνεύουν ορθά τα αποτελέσματά
τους (ακόμα και όταν διαβάζουν στατιστικές αναλύσεις
ως καταναλωτές επιστημονικής έρευνας. Συνάφεια με
το γνωστικό αντικείμενο της θέσης έχει το επιστημονικό
και ερευνητικό έργο που σχετίζεται με την ανάπτυξη
στατιστικών μοντέλων και μεθόδων καθώς και η εφαρμογή στατιστικών μοντέλων κυρίως στα αντικείμενα που
θεραπεύει το Τμήμα (π.χ. Εκπαίδευση, Ψυχολογία, Ειδική
Αγωγή). Απαραίτητη προϋπόθεση για το υπό προκήρυξη γνωστικό αντικείμενο αποτελούν οι τεκμηριωμένες
γνώσεις πιθανοτήτων, περιγραφικής και επαγωγικής
στατιστικής, στατιστικών μοντέλων παλινδρόμησης
και παραγοντικής ανάλυσης. Λαμβάνοντας υπόψη τις
μαθηματικές γνώσεις που απαιτούνται τόσο για την ανάπτυξη στατιστικών μοντέλων όσο και για την εφαρμογή
τους, προτιμάται όπως οι υποψήφιοι διαθέτουν σχετικό
προπτυχιακό ή μεταπτυχιακό υπόβαθρο θετικών ή τεχνολογικών επιστημών.
Καλούνται οι ενδιαφερόμενοι να εγγραφούν ως υποψήφιοι και να υποβάλουν αποκλειστικά και μόνο ηλε-
κτρονικά στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr) στη
δίμηνη αποκλειστική προθεσμία, την έναρξη και τη λήξη
της οποίας θα ορίσει η αρμόδια υπηρεσία του ιδρύματος,
ύστερα από τη δημοσίευση της σχετικής προκήρυξης
στην Εφημερίδα της Κυβερνήσεως και την ανάρτησή
της στο πληροφοριακό σύστημα ΑΠΕΛΛΑ και η οποία
θα αναφέρεται στο έγγραφο της ανακοίνωσης της δημοσίευσης της προκήρυξης αυτής στον Ημερήσιο Τύπο:
α) Αίτηση υποψηφιότητας (νοείται η υποβολή υποψηφιότητας μέσω πληροφοριακού συστήματος ΑΠΕΛΛΑ) και
β) όλα τα αναγκαία για την κρίση δικαιολογητικά και τα
οποία δεν έχουν ήδη καταχωρισθεί στο πληροφοριακό
σύστημα ΑΠΕΛΛΑ κατά την εγγραφή του.
Ως τέτοια νοούνται υποχρεωτικά:
1. Αντίγραφο δελτίου αστυνομικής ταυτότητας ή διαβατηρίου (σε περίπτωση αντικατάστασής του ή λήξης
της ισχύος του).
2. Ενημερωμένο βιογραφικό σημείωμα.
3. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού, θα πρέπει να υποβληθούν και οι σχετικές
βεβαιώσεις ισοτιμίας από τον Δ.Ο.Α.Τ.Α.Π. ή αντίγραφο
της αίτησης για αναγνώριση της ισοτιμίας.
4. Διδακτορική Διατριβή και άλλα επιστημονικά δημοσιεύματα.
5. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
6. Υπεύθυνη Δήλωση για την κατοχή ή όχι μόνιμης
θέσης στο Δημόσιο Τομέα. Εάν κατέχουν μόνιμη θέση
στο Δημόσιο θα αναφέρουν ότι θα παραιτηθούν με την
ανάληψη καθηκόντων τους. Σημειώνεται ότι η υποχρέωση καταχώρισης της εν λόγω υπεύθυνης δήλωσης δεν
αφορά το μέλος ΔΕΠ που υποβάλει υποψηφιότητα στην
εξέλιξή του.
Οι υποψήφιοι οφείλουν επίσης να καταχωρίζουν στο
πληροφοριακό σύστημα ΑΠΕΛΛΑ και όλα τα απαραίτητα
για την κρίση πρόσθετα δικαιολογητικά, τα οποία πιστοποιούν τα προβλεπόμενα στο άρθρο 9 του ν. 4521/2018
προσόντα εκλογής.
Επιπλέον:
α) Οι άρρενες υποψήφιοι οφείλουν να καταχωρίσουν
υπεύθυνη δήλωση του ν. 1599/1986 (Α’ 254), όπου δεσμεύονται ότι έχουν ήδη εκπληρώσει ή θα έχουν εκπλη-
ρώσει τις στρατιωτικές τους υποχρεώσεις ή θα έχουν
απαλλαγεί νόμιμα από αυτές πριν την έκδοση της ΠρυΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
τανικής πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
β) Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Η μη υποβολή των ως άνω δικαιολογητικών, εντός της
ανωτέρω προθεσμίας, έχει ως συνέπεια να θεωρείται η
υποψηφιότητα του αιτούντος ως μη νομίμως υποβληθείσα.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, θα
κατατεθούν από τους υποψήφιους που θα εκλεγούν σε
θέση μέλους ΔΕΠ πριν την έκδοση της πρυτανικής πράξης διορισμού τους και σύμφωνα με τα οριζόμενα στο
άρθρο 7 του ν. 4210/2013 (Α’ 254), στην υπηρεσία που
θα προβεί στην έκδοση της τελικής πράξης διορισμού.
- Το πιστοποιητικό γέννησης, θα αναζητηθεί αυτεπαγγέλτως από την υπηρεσία που θα προβεί στην έκδοση
της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλ-
λεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’ θα
αναζητηθούν αυτεπαγγέλτως από την υπηρεσία που θα
προβεί στην έκδοση της πρυτανικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905, ομάδα ΑΛΕ
2120101005 και ΑΛΕ 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ιωάννινα, 26 Φεβρουαρίου 2024
Η Πρύτανης
ΑΝΝΑ ΜΠΑΤΙΣΤΑΤΟΥ
Αριθμ. 10822
Προκήρυξη για την πλήρωση μιας (1) θέσης μέλους Δ.Ε.Π. του Τμήματος Λογιστικής και χρη-
ματοοικονομικής της Σχολής Οικονομικών και
Διοικητικών Επιστημών του Πανεπιστημίου Ιωαννίνων στη βαθμίδα του Επίκουρου Καθηγητή
με γνωστικό αντικείμενο «Διεθνείς Επιχειρήσεις
και Θεσμική Διακυβέρνηση».
Η Πρύτανης του Πανεπιστημίου Ιωαννίνων, μετά από
εισήγηση της Συνέλευσης του τμήματος Λογιστικής
και Χρηματοοικονομικής της Σχολής Οικονομικών και
Διοικητικών Επιστημών, (υπ’ αρ. 89/07-12-2023 συνεδρία) και λαμβάνοντας υπόψη την από 27-11-2023
(υπ’ αρ. 450/27-11-2023) αίτηση εξέλιξης του μόνιμου
Λέκτορα σε προσωποπαγή θέση του Τμήματός μας και
έχοντας υπόψη τις διατάξεις:
1. Της περ. ζ της παρ. 15 του άρθρου 15, την περ. ιδ
την παρ. 2 του άρθρου 21 και τις παρ. 8, 9 και 10 του
άρθρου 84 του ν. 4485/2017 (Α’ 114),
2. των παρ.  10 και 13 του άρθρου τέταρτου του
ν. 4405/2016 (Α’ 129),
3. της παρ. 2 του άρθρου 16 του ν. 4009/2011 (Α’ 195),
όπως αντικαταστάθηκε από την περ. α της παρ. 1 του
άρθρου 30 του ν. 4452/2017 (Α’ 17),
4. της παρ. 1 του άρθρου 19 του ν. 4009/2011 (Α’ 195),
5. του άρθρου 20 του ν. 4009/2011 (Α’ 195),
6. της περ.  α της παρ.  22 του άρθρου 80 του
ν. 4009/2011 (Α’ 195),
7. της παρ. 4 του άρθρου 4 του ν. 2517/1997 (Α’ 160),
8. του άρθρου 23 του ν. 3549/2007 (Α’ 69),
9. του άρθρου 9 και του άρθρου 46 του ν. 4521/2018
(Α’ 38),
10. του ν. 4957/2022 (Α’ 141),
11. της περ. ιζ της παρ. 1 του άρθρου 15 του ν. 4957/2022
(Α’ 141),
12. της παρ. 4 του άρθρου 463 του ν. 4957/2022, όπως
τροποποιήθηκε με το άρθρο 24 του ν. 5057/2023 (Α’ 164),
13. του π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου Τριτοβάθμιας Εκπαίδευσης αρμοδιό-
τητας του ΥΠΕΠΘ» (Α’ 132),
14. του ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142),
15. της παρ. 3 του άρθρου 32 του ν. 4589/2019,
16. της παρ. 1 του άρθρου 31 του ν. 5029/2023 (Α’ 55),
περί θεμάτων υπηρετούντων λεκτόρων των Ανώτατων
Εκπαιδευτικών Ιδρυμάτων - Τροποποίηση άρθρου 463,
παρ. 1 άρθρου 464 και άρθρου 467 ν. 4957/2022.
17. της υπ’ αρ. 5795/16.11.2022 πράξης του Πρύτανη
του Πανεπιστημίου Ιωαννίνων «Διαπίστωση συγκρότησης του Συμβουλίου Διοίκησης του Πανεπιστημίου
Ιωαννίνων» (Υ.Ο.Δ.Δ. 1126),
18. της υπ’ αρ. 8501/21.12.2022 (Υ.Ο.Δ.Δ. 1201) διαπιστωτικής πράξης εκλογής Πρύτανη του Πανεπιστημίου
Ιωαννίνων,
19. της υπ’ αρ. 9717/18.01.2023 πράξης του Συμβουλίου Διοίκησης «Ορισμός των Αντιπρυτάνεων του Πανε-
πιστημίου Ιωαννίνων» (Υ.Ο.Δ.Δ. 54),
20. της υπ’ αρ. 9716/23.01.2023 πράξης της Πρυτάνεως
του Πανεπιστημίου Ιωαννίνων «Καθορισμός του τομέα
ευθύνης, μεταβίβασης των επιμέρους αρμοδιοτήτων
στους τέσσερις (4) αντιπρυτάνεις του Πανεπιστημίου
Ιωαννίνων και καθορισμός της σειράς αναπλήρωσης της
Πρυτάνεως» (Β’ 361),
21. της υπό στοιχεία Φ. 122.1/6/14241/Ζ2/31.01.2017
(Β’ 225) απόφασης του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
Φ.122.1/86/83263/Ζ2/30-6-2020 (Β’ 2657) απόφαση του
Υφυπουργού Παιδείας και Θρησκευμάτων, αποφάσισε:
Την προκήρυξη (ανοικτή προκήρυξη) πλήρωσης μιας
(1) θέσης ΔΕΠ ως εξής:
ΠΑΝΕΠΙΣΤΗΜΙΟ ΙΩΑΝΝΙΝΩΝ
ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ
ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ
Μία (1) θέση μέλους Δ.Ε.Π. στη βαθμίδα του Επίκουρου
Καθηγητή με γνωστικό αντικείμενο:
«Διεθνείς Επιχειρήσεις και Θεσμική Διακυβέρνηση».
Συνοπτική περιγραφή γνωστικού αντικειμένου
Το εν λόγω γνωστικό αντικείμενο αναφέρεται στις διεθνείς επιχειρήσεις και την θεσμική διακυβέρνηση ως
αλληλένδετες έννοιες που επηρεάζουν και διαμορφώνουν το παγκόσμιο οικονομικό τοπίο. Περιλαμβάνει τη
συστηματική μελέτη και ανάλυση των αλληλεπιδράσεων, των δομών, των διαδικασιών και της δυναμικής που
σχετίζονται με την άσκηση επιχειρηματικής δραστηριότητας πέρα από τα εθνικά σύνορα και των μηχανισμών
θεσμικής διακυβέρνησης που ρυθμίζουν τις οικονομικές δραστηριότητες εντός και μεταξύ των χωρών. Το
γνωστικό αντικείμενο καλύπτει και πολιτικές εκφάνσεις
του φαινομένου, διαφορετικές οικονομικές συγκυρίες
(π.χ. κρίσεις) και ετερογενείς κλάδους παραγωγής στη
βιομηχανία και στις υπηρεσίες (π.χ. τουρισμός). Εστιάζει στις πολιτικές διεθνοποίησης των επιχειρήσεων, στις
βασικές θεωρίες και στις πολιτικές προσέλκυσης των
ξένων άμεσων επενδύσεων, στις επιπτώσεις των άμεσων
ξένων επενδύσεων στις χώρες υποδοχής, στην επιρροή
των πολιτικών συστημάτων στην διαμόρφωση του θεσμικού πλαισίου λειτουργίας των επιχειρήσεων και στο
συνολικό επιχειρηματικό περιβάλλον, δίνοντας έμφαση
στην χρηστή διακυβέρνηση που είναι απαραίτητη για
την εύρυθμη λειτουργία των οικονομιών.
Καλούνται οι ενδιαφερόμενοι να εγγραφούν ως
υποψήφιοι και να υποβάλουν αποκλειστικά και μόνο
ηλεκτρονικά στο πληροφοριακό σύστημα ΑΠΕΛΛΑ
(διαδικτυακή διεύθυνση https://apella.minedu.gov.gr)
στη δίμηνη αποκλειστική προθεσμία, την έναρξη και
τη λήξη της οποίας θα ορίσει η αρμόδια υπηρεσία του
ιδρύματος, ύστερα από τη δημοσίευση της σχετικής
προκήρυξης στην Εφημερίδα της Κυβερνήσεως και την
ανάρτησή της στο πληροφοριακό σύστημα ΑΠΕΛΛΑ
και η οποία θα αναφέρεται στο έγγραφο της ανακοίνωσης της δημοσίευσης της προκήρυξης αυτής στον
Ημερήσιο Τύπο:
α) Αίτηση υποψηφιότητας (νοείται η υποβολή υποψηφιότητας μέσω πληροφοριακού συστήματος ΑΠΕΛΛΑ) και
β) όλα τα αναγκαία για την κρίση δικαιολογητικά και τα
οποία δεν έχουν ήδη καταχωρισθεί στο πληροφοριακό
σύστημα ΑΠΕΛΛΑ κατά την εγγραφή του.
Ως τέτοια νοούνται υποχρεωτικά:
1. Αντίγραφο δελτίου αστυνομικής ταυτότητας ή διαβατηρίου (σε περίπτωση αντικατάστασής του ή λήξης
της ισχύος του).
2. Ενημερωμένο βιογραφικό σημείωμα.
3. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού, θα πρέπει να υποβληθούν και οι σχετικές
βεβαιώσεις ισοτιμίας από τον Δ.Ο.Α.Τ.Α.Π. ή αντίγραφο
της αίτησης για αναγνώριση της ισοτιμίας.
4. Διδακτορική Διατριβή και άλλα επιστημονικά δημοσιεύματα.
5. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
Οι υποψήφιοι οφείλουν επίσης να καταχωρίζουν στο
πληροφοριακό σύστημα ΑΠΕΛΛΑ και όλα τα απαραίτητα
για την κρίση πρόσθετα δικαιολογητικά, τα οποία πιστοποιούν τα προβλεπόμενα στο άρθρο 9 του ν. 4521/2018
προσόντα εκλογής.
Επιπλέον:
α) Οι άρρενες υποψήφιοι οφείλουν να καταχωρίσουν
υπεύθυνη δήλωση του ν. 1599/1986 (Α’ 254), όπου δεσμεύονται ότι έχουν ήδη εκπληρώσει ή θα έχουν εκπλη-
ρώσει τις στρατιωτικές τους υποχρεώσεις ή θα έχουν
απαλλαγεί νόμιμα από αυτές πριν την έκδοση της Πρυτανικής πράξης διορισμού τους. Το κώλυμα της μη εκ-
πλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
β) Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Η μη υποβολή των ως άνω δικαιολογητικών, εντός της
ανωτέρω προθεσμίας, έχει ως συνέπεια να θεωρείται η
υποψηφιότητα του αιτούντος ως μη νομίμως υποβληθείσα.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, θα
κατατεθούν από τους υποψήφιους που θα εκλεγούν σε
θέση μέλους ΔΕΠ πριν την έκδοση της Πρυτανικής πράξης διορισμού τους και σύμφωνα με τα οριζόμενα στο
άρθρο 7 του ν. 4210/2013 (Α’ 254), στην υπηρεσία που
θα προβεί στην έκδοση της τελικής πράξης διορισμού.
- Το πιστοποιητικό γέννησης, θα αναζητηθεί αυτεπαγγέλτως από την υπηρεσία που θα προβεί στην έκδοση
της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλ-
λεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’ θα
αναζητηθούν αυτεπαγγέλτως από την υπηρεσία που θα
προβεί στην έκδοση της πρυτανικής πράξης διορισμού.
- Υπεύθυνη Δήλωση για την κατοχή ή όχι μόνιμης θέσης
στο Δημόσιο Τομέα. Εάν κατέχουν μόνιμη θέση στο Δημόσιο θα αναφέρουν ότι θα παραιτηθούν με την ανάληψη
καθηκόντων τους. Σημειώνεται ότι η υποχρέωση καταχώρισης της εν λόγω υπεύθυνης δήλωσης δεν αφορά το
μέλος ΔΕΠ που υποβάλει υποψηφιότητα στην εξέλιξή του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ιωάννινα, 16 Φεβρουαρίου 2014
Η Πρύτανης
ΑΝΝΑ ΜΠΑΤΙΣΤΑΤΟΥ
Αριθμ. 9266
Προκήρυξη για την πλήρωση μιας (1) θέσης μέλους Δ.Ε.Π. του Τμήματος Λογιστικής και χρη-
ματοοικονομικής της Σχολής Οικονομικών και
Διοικητικών Επιστημών του Πανεπιστημίου Ιωαννίνων στη βαθμίδα του Επίκουρου Καθηγητή
με γνωστικό αντικείμενο «Διακυβέρνηση, έλεγχος και θεσμική ρύθμιση της Παγκόσμιας Οικο-
νομίας».
Η Πρύτανης του Πανεπιστημίου Ιωαννίνων, μετά
από εισήγηση της Συνέλευσης του τμήματος Λογιστικής και Χρηματοοικονομικής της Σχολής Οικονομικών
και Διοικητικών Επιστημών (υπ’ αρ. 88/23-11-2023 συνεδρία) και λαμβάνοντας υπόψη την από 06-10-2023
(υπ’ αρ. 190/06-10-2023) αίτηση εξέλιξης του μόνιμου
Λέκτορα σε προσωποπαγή θέση του Τμήματός μας και
έχοντας υπόψη τις διατάξεις:
1. Της περ. ζ της παρ. 15 του άρθρου 15, την περ. ιδ
την παρ. 2 του άρθρου 21 και τις παρ. 8, 9 και 10 του
άρθρου 84 του ν. 4485/2017 (Α’ 114),
2. των παρ.  10 και 13 του άρθρου τέταρτου του
ν. 4405/2016 (Α’ 129),
3. της παρ. 2 του άρθρου 16 του ν. 4009/2011 (Α’ 195),
όπως αντικαταστάθηκε από την περ. α της παρ. 1 του
άρθρου 30 του ν. 4452/2017 (Α’ 17),
4. της παρ. 1 του άρθρου 19 του ν. 4009/2011 (Α’ 195),
5. του άρθρου 20 του ν. 4009/2011 (Α’ 195),
6. της περ.  α της παρ.  22 του άρθρου 80 του
ν. 4009/2011 (Α’ 195),
7. της παρ. 4 του άρθρου 4 του ν. 2517/1997 (Α’ 160),
8. του άρθρου 23 του ν. 3549/2007 (Α’ 69),
9. του άρθρου 9 και του άρθρου 46 του ν. 4521/2018
(Α’ 38),
10. του ν. 4957/2022 (Α’ 141),
11. τις διατάξεις της περ. ιζ της παρ. 1 του άρθρου 15
του ν. 4957/2022 (Α’ 141),
12. της παρ. 4 του άρθρου 463 του ν. 4957/2022, όπως
τροποποιήθηκε με το άρθρο 24 του ν. 5057/2023 (Α’ 164),
13. του π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου Τριτοβάθμιας Εκπαίδευσης αρμοδιό-
τητας του ΥΠΕΠΘ» (Α’ 132),
14. του ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142),
15. της παρ. 3 του άρθρου 32 του ν. 4589/2019,
16. της παρ. 1 του άρθρου 31 του ν. 5029/2023 (Α’ 55),
περί θεμάτων υπηρετούντων λεκτόρων των Ανώτατων
Εκπαιδευτικών Ιδρυμάτων - Τροποποίηση άρθρου 463,
παρ. 1 άρθρου 464 και άρθρου 467 ν. 4957/2022.
17. της υπ’ αρ. 5795/16.11.2022 πράξης του Πρύτανη
του Πανεπιστημίου Ιωαννίνων «Διαπίστωση συγκρότησης του Συμβουλίου Διοίκησης του Πανεπιστημίου
Ιωαννίνων» (Υ.Ο.Δ.Δ. 1126),
18. της υπ’ αρ. 8501/21.12.2022 (Υ.Ο.Δ.Δ. 1201) διαπιστωτικής πράξης εκλογής Πρύτανη του Πανεπιστημίου
Ιωαννίνων,
19. της υπ’ αρ. 9717/18.01.2023 πράξης του Συμβουλίου Διοίκησης «Ορισμός των Αντιπρυτάνεων του Πανε-
πιστημίου Ιωαννίνων» (Υ.Ο.Δ.Δ. 54),
20. της υπ’ αρ. 9716/23.01.2023 πράξης της Πρυτάνεως
του Πανεπιστημίου Ιωαννίνων «Καθορισμός του τομέα
ευθύνης, μεταβίβασης των επιμέρους αρμοδιοτήτων
στους τέσσερις (4) αντιπρυτάνεις του Πανεπιστημίου
Ιωαννίνων και καθορισμός της σειράς αναπλήρωσης της
Πρυτάνεως» (Β’ 361),
21. της υπό στοιχεία Φ. 122.1/6/14241/Ζ2/31.01.2017
(Β’ 225) απόφασης του Υπουργού Παιδείας, Έρευνας
και Θρησκευμάτων, όπως τροποποιήθηκε με την υπό
στοιχεία Φ.122.1/86/83263/Ζ2/30-6-2020 (Β’ 2657) απόφαση του Υφυπουργού Παιδείας και Θρησκευμάτων,
αποφάσισε:
Την προκήρυξη (ανοικτή προκήρυξη) πλήρωσης μιας
(1) θέσης ΔΕΠ ως εξής:
ΠΑΝΕΠΙΣΤΗΜΙΟ ΙΩΑΝΝΙΝΩΝ
ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ
ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ
Μία (1) θέση μέλους Δ.Ε.Π. στη βαθμίδα του Επίκουρου
Καθηγητή με γνωστικό αντικείμενο:
«Διακυβέρνηση,έλεγχος και θεσμική ρύθμιση της Παγκόσμιας Οικονομίας».
Συνοπτική περιγραφή γνωστικού αντικειμένου
Το γνωστικό αντικείμενο «Διακυβέρνηση,έλεγχος και
θεσμική ρύθμιση της Παγκόσμιας Οικονομίας» αφορά τις
σύγχρονες προσεγγίσεις στην διακυβέρνηση, τον έλεγχο
και τη θεσμική ρύθμιση, ως κρίσιμους παράγοντες στη
διαχείρισης και ρύθμιση της παγκόσμιας οικονομίας.
Αφορά την περίπλοκη αλληλεπίδραση πολιτικών, οργανισμών και συμφωνιών με στόχο τη διατήρηση της
σταθερότητας, την προώθηση της ανάπτυξης και τη
διασφάλιση της δικαιοσύνης στο παγκόσμιο οικονομικό σύστημα. Η διακυβέρνηση, ο έλεγχος και η θεσμική
ρύθμιση σχετικά με τις επιχειρήσεις στην παγκόσμια
οικονομία είναι κρίσιμες που επηρεάζουν πτυχές τον
τρόπο λειτουργίας, ανταγωνισμού και συνεισφοράς των
επιχειρήσεων στο συνολικό οικονομικό τοπίο. Αυτά τα
στοιχεία είναι ζωτικής σημασίας για τη διασφάλιση ότι οι
επιχειρήσεις τηρούν τα πρότυπα δεοντολογίας, συμμορφώνονται με τους κανονισμούς και συμβάλλουν θετικά
στην οικονομική ανάπτυξη, ελαχιστοποιώντας παράλληλα τις αρνητικές επιπτώσεις. Η τήρηση των κανονισμών
διακυβέρνησης, ελέγχου και θεσμικών κανονισμών βοηθά τις επιχειρήσεις να μετριάσουν τους κινδύνους που
σχετίζονται με νομική μη συμμόρφωση, οικονομική κακοδιαχείριση, ζημιά στη φήμη και αστάθεια της αγοράς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
Αφορά την υιοθέτηση πρακτικών καλής διακυβέρνησης
και τη συμμόρφωση με τους κανονισμούς βάση των
οποίων οι επιχειρήσεις υιοθετούν βιώσιμες επιχειρηματικές πρακτικές που λαμβάνουν υπόψη περιβαλλοντικούς,
κοινωνικούς και παράγοντες διακυβέρνησης. Αφορά τη
συμμόρφωση με τους κανονισμούς και τα πρότυπα ως
απαραίτητη προϋπόθεση για την πρόσβαση των επιχειρήσεων στις διεθνείς αγορές και τη σύναψη συνεργασιών
με άλλες επιχειρήσεις παγκοσμίως. Οι πρακτικές καλής
διακυβέρνησης και η συμμόρφωση με τους κανονισμούς
είναι απαραίτητες για τη διατήρηση της εμπιστοσύνης
των ενδιαφερομένων, συμπεριλαμβανομένων των πελατών, των επενδυτών, των εργαζομένων και του κοινού,
διασφαλίζοντας έτσι τη φήμη της επιχείρησης».
Καλούνται οι ενδιαφερόμενοι να εγγραφούν ως υποψήφιοι και να υποβάλουν αποκλειστικά και μόνο ηλε-
κτρονικά στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr) στη
δίμηνη αποκλειστική προθεσμία, την έναρξη και τη λήξη
της οποίας θα ορίσει η αρμόδια υπηρεσία του ιδρύματος,
ύστερα από τη δημοσίευση της σχετικής προκήρυξης
στην Εφημερίδα της Κυβερνήσεως και την ανάρτησή
της στο πληροφοριακό σύστημα ΑΠΕΛΛΑ και η οποία
θα αναφέρεται στο έγγραφο της ανακοίνωσης της δημοσίευσης της προκήρυξης αυτής στον Ημερήσιο Τύπο:
α) Αίτηση υποψηφιότητας (νοείται η υποβολή υποψηφιότητας μέσω πληροφοριακού συστήματος ΑΠΕΛΛΑ) και
β) όλα τα αναγκαία για την κρίση δικαιολογητικά και τα
οποία δεν έχουν ήδη καταχωρισθεί στο πληροφοριακό
σύστημα ΑΠΕΛΛΑ κατά την εγγραφή του.
Ως τέτοια νοούνται υποχρεωτικά:
1. Αντίγραφο δελτίου αστυνομικής ταυτότητας ή διαβατηρίου (σε περίπτωση αντικατάστασής του ή λήξης
της ισχύος του).
2. Ενημερωμένο βιογραφικό σημείωμα.
3. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού, θα πρέπει να υποβληθούν και οι σχετικές
βεβαιώσεις ισοτιμίας από τον Δ.Ο.Α.Τ.Α.Π. ή αντίγραφο
της αίτησης για αναγνώριση της ισοτιμίας.
4. Διδακτορική Διατριβή και άλλα επιστημονικά δημοσιεύματα.
5. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
Οι υποψήφιοι οφείλουν επίσης να καταχωρίζουν στο
πληροφοριακό σύστημα ΑΠΕΛΛΑ και όλα τα απαραίτητα
για την κρίση πρόσθετα δικαιολογητικά, τα οποία πιστοποιούν τα προβλεπόμενα στο άρθρο 9 του ν. 4521/2018
προσόντα εκλογής.
Επιπλέον:
α) Οι άρρενες υποψήφιοι οφείλουν να καταχωρίσουν
υπεύθυνη δήλωση του ν. 1599/1986 (Α’ 254), όπου δεσμεύονται ότι έχουν ήδη εκπληρώσει ή θα έχουν εκπλη-
ρώσει τις στρατιωτικές τους υποχρεώσεις ή θα έχουν
απαλλαγεί νόμιμα από αυτές πριν την έκδοση της Πρυτανικής πράξης διορισμού τους. Το κώλυμα της μη εκ-
πλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
β) Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Η μη υποβολή των ως άνω δικαιολογητικών, εντός της
ανωτέρω προθεσμίας, έχει ως συνέπεια να θεωρείται η
υποψηφιότητα του αιτούντος ως μη νομίμως υποβληθείσα.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, θα
κατατεθούν από τους υποψήφιους που θα εκλεγούν σε
θέση μέλους ΔΕΠ πριν την έκδοση της Πρυτανικής πράξης διορισμού τους και σύμφωνα με τα οριζόμενα στο
άρθρο 7 του ν. 4210/2013 (Α’ 254), στην υπηρεσία που
θα προβεί στην έκδοση της τελικής πράξης διορισμού.
- Το πιστοποιητικό γέννησης, θα αναζητηθεί αυτεπαγγέλτως από την υπηρεσία που θα προβεί στην έκδοση
της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλ-
λεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’ θα
αναζητηθούν αυτεπαγγέλτως από την υπηρεσία που θα
προβεί στην έκδοση της πρυτανικής πράξης διορισμού.
- Υπεύθυνη Δήλωση για την κατοχή ή όχι μόνιμης
θέσης στο Δημόσιο Τομέα. Εάν κατέχουν μόνιμη θέση
στο Δημόσιο θα αναφέρουν ότι θα παραιτηθούν με την
ανάληψη καθηκόντων τους. Σημειώνεται ότι η υποχρέωση καταχώρισης της εν λόγω υπεύθυνης δήλωσης δεν
αφορά το μέλος ΔΕΠ που υποβάλει υποψηφιότητα στην
εξέλιξή του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ιωάννινα, 16 Φεβρουαρίου 2024
Η Πρύτανης
ΑΝΝΑ ΜΠΑΤΙΣΤΑΤΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 765/07.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240300765.pdf | Tokens: 34729]